
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 13 

27 Ιανουάριου 2004 

Το παρόν ΦΕΚ αποτελεί ορθή επανεκτύπωση του ήδη κυκλοφορούντοςταυταρίθμου. 


ΝΟΜΟΣ ΥΠΆΡΙΘ. 3219 

Τροποποίηση του Ν. 260111998 (ΦΕΚ 81 Α') «Ενισχύσεις 
Ιδιωτικών Επενδύσεων για την αικανομική και περιφε¬ 
ρειακή ανάπτυξη της χώρας» και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

Βελτίωση κινήτρων για επενδύσεις παλαιών 
και νέων φορέων 

1. Στις επενδύσεις μεταποιητικών επιχειρήσεων νέων φο¬ 
ρέων, που υπάγονται στις διατάξεις του Ν. 2601/1998, των 
οποίων το ενισχυόμενο κόστος επένδυσης υπερβαίνει το 
ποσό των σαράντα εκατομμυρίων (40.000.000) ευρώ, σύμ¬ 
φωνα με τα οριζόμενα στη σχετική απόφαση υπαγωγής 
όσο και στην απόφαση πιστοποίησης της ολοκλήρωσης 
της επένδυσης, παρέχεται η συνολική επιχορήγηση και επι¬ 
δότηση χρηματοδοτικής μίσθωσης κατά παρέκκλιση των 
περιορισμών των περιπτώσεων α' και γ' της παραγράφου 2 
του άρθρου 6 του πιο πάνω νόμου εφόσον δημιουργούν 
διακόσιες (200) τουλάχιστον θέσεις εργασίας κατά τα ορι¬ 
ζόμενα στην περίπτωση α'της παραγράφου 2 του ίδιου άρ¬ 
θρου. 

2. Παρέχεται επίσης η συνολική επιχορήγηση και επιδά- 
τηση χρηματοδοτικής μίσθωσης κατά παρέκκλιση των πε¬ 
ριορισμών των περιπτώσεων α' και γ' της παραγράφου 2 
του άρθρου 6 του Ν. 2601/1998, στις παρακάτω περιπτώ¬ 
σεις επενδύσεων νέων φορέων: 

(α) Για την ίδρυση νέων μεταποιητικών μονάδων παρα¬ 
γωγής αποκλειστικά νέων προϊόντων ή/και προϊόντων 
εξαιρετικά προηγμένης τεχνολογίας κατά τα οριζόμενα 
στις παραγράφους 12 και 13 του ίδιου άρθρου. 

(β) Για την ίδρυση νέων μεταποιητικών μονάδων από 
φορείς στο μετοχικό ή στο εταιρικό κεφάλαιο των οποίων 
συμμετέχουν κατά απόλυτη πλειοψηφία, είτε άμεσα είτε 
μέσω εταιρειών στις οποίες κατέχουν την απόλυτη πλειο¬ 
ψηφία των μετοχών ή των εταιρικών μεριδίων, επιχειρή¬ 
σεις που ασκούν μεταποιητική δραστηριότητα εκτός Ελ¬ 
λάδας, είτε οι ίδιες είτε μέσω θυγατρικών εταιρειών με 
ελάχιστο κύκλο εργασιών τριάντα εκατομμύρια 
(30.000.000) ευρώ κατά μέσο άρο την προηγούμενη τριε¬ 
τία, εφάσον: 


ί) Το ενισχυόμενο κόστος υπερβαίνει το ποσό των δεκα¬ 
πέντε εκατομμυρίων (15.000.000) ευρώ σύμφωνα με τα 
οριζόμενα στην απόφαση υπαγωγής της επένδυσης και 
στην απόφαση πιστοποίησης της ολοκλήρωσης και έναρ¬ 
ξης της παραγωγικής λειτουργίας και 

ϋ) Δημιουργούν εβδομήντα πέντε (75) τουλάχιστον νέες 
θέσεις εργασίας κατά τα οριζάμενα στην περίπτωση α' 
της παραγράφου 2 του πιο πάνω άρθρου. 

3. Για τις επενδύσεις δημιουργίας νέων παραγωγικών 
γραμμών ή/και μονάδων των περιπτώσεων α', ζ', η' και θ' 
του άρθρου 3 του Ν. 2601/1998 που πραγματοποιούνται 
στις περιοχές Γ' και Δ' από παλαιούς φορείς, εφόσον δεν 
εμπίπτουν στις εξαιρέσεις της παρ. 3 του άρθρου 2 του 
ίδιου νόμου, οι ενισχύσεις επιχορήγησης και επιδότησης 
χρηματοδοτικής μίσθωσης που προβλέπονται στο άρθρο 
5 αυτού για νέους φορείς παρέχονται μειωμένες κατά 10 
μονάδες και δεν ισχύουν γι’ αυτές οι ρυθμίσεις των παρα¬ 
γράφων 1 και 2 του παρόντος άρθρου. 

4. Τα δύο πρώτα εδάφια της περίπτωσης υ' της παρ. 3 
του άρθρου 5 του Ν. 2601/1998 αντικαθίστανται ως ακο¬ 
λούθως: 

«υ. Γ ια τις επενδύσεις ή/και προγράμματα χρηματοδο¬ 
τικής μίσθωσης εξοπλισμού των μεταποιητικών επιχειρή¬ 
σεων της περίπτωσης α' της παρ. 1 του άρθρου 3 που 
πραγματοποιούνται στους Νομούς Ξάνθης, Ροδόπης και 
Έβρου παρέχονται πέντε (5) επιπλέον ποσοστιαίες μονά¬ 
δες επιχορήγησης ή/και επιδάτησης χρηματοδοτικής μί¬ 
σθωσης εξοπλισμού. 

Η ρύθμιση της περίπτωσης αυτής ισχύει για τις επενδύ¬ 
σεις ή / και προγράμματα χρηματοδοτικής μίσθωσης εξο¬ 
πλισμού που θα υποβληθούν για υπαγωγή στις διατάξεις 
του παρόντος νόμου από 1.1.2004 μέχρι την 31η Δεκεμ¬ 
βρίου 2005.» 

Άρθρο 2 

Βελτίωση κινήτρων για επενδύσεις οτον τουρισμό 

1. Το αναφερόμενο στην περίπτωση α'της παραγράφου 
20 του άρθρου 6 του Ν. 2601/1998 μέγιστο ενισχυόμενο 
ύψος επένδυσης ή/και προγράμματος χρηματοδοτικής 
μίσθωσης εξοπλισμού, για τον ολοκληρωμένης μορφής 
εκσυγχρονισμό ξενοδοχειακών μονάδων αναπροσαρμό¬ 
ζεται στο ποσό των δέκα εκατομμυρίων (10.000.000) ευ¬ 
ρώ ιαι ισχύει και για υπαχθείσες επενδύσεις συνολικού κό¬ 
στους άνω των 4.500.000 ευρώ, για τις οποίες δεν έχει εκ- 
δοθεί η απόφαση ολοκλήρωσης. 

2. Οι διατάξεις της υποπερίπτω(7ης (νί) της περίπτωσης 
ε'της παραγράφου 1 του άρθρου 7 καταργούνται. 

3. Η περίπτωση β' της παραγράφου 18 του άρθρου 6 
του Ν. 2601/1998 τροποποιείται ως εξής: 

«β. Επενδύσεις ή/και προγράμματα χρηματοδοτικής 
μίσθωσης εξοπλισμού για ίδρυση ή επέκταση ξενοδο¬ 
χειακών μονάδων μπορούν να ενισχυθούν μόνο εφόσον 
πραγματοποιούνται στις Περιοχές Ολοκληρωμένης 
Τουριστικής Ανάπτυξης (Π.Ο.Τ.Α.) και σταΤμήματατων 
ενισχυόμενων περιοχών της Επικράτειας που δεν συ- 
μπεριλαμβάνονται στην κοινή απόφαση της προηγούμε¬ 
νης περίπτωσης α'.» 

4. Στοτέλοςτου στοιχείου ίντης περίπτωσης δ'τηςπαρ. 
3 του άρθρου 3 του ν. 2601/1998 προστίθεται εδάφιο: 

«Οι μισθώσεις που προβλέπονται στη διάταξη αυτή κα¬ 
ταρτίζονται και με ιδιωτικό έγγραφο. Η γνησιότητα της 
υπογραφής του εγγράφου βεβαιώνεται από τη δημόσια 
οικονομική υπηρεσία του τόπου στον οποίο κείται το ακί¬ 
νητο στην οποία και κατατίθεται. Μετά την κατάθεσή του 
το έγγραφο με το οποίο καταρτίζεται η μίσθωση μετα¬ 
γράφεται στο γραφείο μεταγραφών της περιφέρειας του 
ακινήτου. Από τη μεταγραφή η μίσθωση έχει την ισχύ που 
ορίζεται στο άρθρο 618 του Αστικού Κώδικα.» 

Άρθρο 3 

Προϋποθέσεις καταβολής ενισχύσεων 

1. Το αναγραφόμενο στην παράγραφο 2 του άρθρου 6 
του Ν. 2601/1998 όριο επιχορήγησης και επιδότησης της 
χρηματοδοτικής μίσθωσης για κάθε νέα θέση πλήρους 
απασχόλησης αναπροσαρμόζεται στο ποσό των εξήντα 
χιλιάδων (60.000) ευρώ. 

2. Οι παράγραφοι 6, 7 και 8 του άρθρου 6 του Ν. 2601/ 
1998 αντικαθίστανται ως εξής: 

«6. Αναμόρφωση ενισχυόμενου κόστους επένδυσης 
ή/και προγράμματος χρηματοδοτικής μίσθωσης ή επιχει¬ 
ρηματικού σχεδίου που εντάσσεται στις ενισχύσεις επι¬ 
χορήγησης ή/και της επιδότησης χρηματοδοτικής μίσθω¬ 
σης. 

Με την απόφαση πιστοποίησης της ολοκλήρωσης και 
έναρξης της παραγωγικής λειτουργίας είναι δυνατόν με¬ 
τά από αίτηση του επενδυτή να αναμορφωθεί το ενισχυό- 
μενο κόστος αυτής, το οποίο σε περίπτωση αύξησης δεν 
δύναται να υπερβεί το δέκα τοις εκατό (10%) αυτού που 
έχει εγκριθεί. 

Για τον καθορισμό του ποσού της αναμόρφωσης λαμ- 
βάνονται υπόψη οι ανατιμήσεις και διαφοροποιήσεις που 
τυχόν προέκυψαν στα επί μέρους στοιχεία του κόστους 
κατά το χρόνο υλοποίησης. 

7. Προθεσμία και παράταση προθεσμίας ολοκλήρωσης 
και έναρξης παραγωγικής λειτουργίας επένδυσης ή/και 
προγράμματος χρηματοδοτικής μίσθωσης και υποχρεώ¬ 
σεις φορέων που εντάσσονται στις ενισχύσεις της επιχο¬ 
ρήγησης και της επιδότησης χρηματοδοτικής μίσθωσης. 

Η προθεσμία ολοκλήρωσης και έναρξης της παραγωγι¬ 
κής λειτουργίας της επένδυσης ή/και του προγράμματος 
χρηματοδοτικής μίσθωσης εξοπλισμού ορίζεται τριετής 
για επενδύσεις ενισχυόμενου κόστους μέχρι πέντε εκα¬ 
τομμυρίων (5.000.000) ευρώ και τετραετής για επενδύ¬ 
σεις κόστους πέραν του ποσού αυτού, αρχίζει δε από τη 
δημοσίευση στην Εφημερίδα της Κυβερνήσεωςτης περί¬ 
ληψης της απόφασης υπαγωγής. 

Εντός των προθεσμιών αυτών οι φορείς των επενδύσε¬ 
ων οφείλουν: α) να έχουν προβεί σε πλήρη εξόφληση του 


κόστους του πραγματοποιηθέντος φυσικού αντικειμένου 
της επένδυσης, β) να έχουν καταβάλειτο σύνολο της ιδίας 
συμμετοχής, γ) να έχουν προβεί σε ανάληψη του συνολι¬ 
κού τραπεζικού δανείου που αφορά στο ενισχυόμενο κό¬ 
στος της επένδυσης, δ) να έχουν λάβει τις απαιτούμενες 
άδειες γιατην υλοποίηση καιτη λειτουργία της επένδυσης 
και ε) να έχουν κάνει έναρξη της παραγωγικής λειτουργίας 
της επένδυσης σύμφωνα μετά άρθρο 9 παρ. 5 περ. δ'. 

Οι παραπάνω προθεσμίες παρατείνονται μόνο για λό¬ 
γους ανωτέρας βίας και για χρονικό διάστημα ίσο με τη 
διάρκεια των λόγων αυτών, μετά από σχετική αίτηση που 
υποβάλλεται κατά τη διάρκεια της προθεσμίας ολοκλή¬ 
ρωσης της επένδυσης όπως ισχύει. 

Αν χωρίς να συντρέχουν λόγοι ανωτέρας βίας η επέν¬ 
δυση ολοκληρωθεί εντός έξι (6) μηνών από τη λήξη της 
προθεσμίας, η ολοκλήρωση και έναρξη παραγωγικής λει¬ 
τουργίας πιστοποιείται εφόσον κατατεθεί η σχετική αίτη¬ 
ση για πιστοποίηση κατά τις διατάξεις της περ. β' παρ. 5 
του άρθρου 9 και ενισχύονται μόνο οι δαπάνες που πραγ¬ 
ματοποιήθηκαν εμπρόθεσμα. 

8. Έναρξη - λήξη ενισχυόμενων επενδυτικών δαπανών 
ή/ και προγραμμάτων χρηματοδοτικής μίσθωσης εξοπλι¬ 
σμού και δαπανών επιχειρηματικών σχεδίων για την πα¬ 
ροχή των κινήτρων της επιχορήγησης και επιδότησης 
χρηματοδοτικής μίσθωσης. 

(α) Ενισχύονται αποκλειστικά οι δαπάνες επενδύσεων 
οι οποίες έχουν πραγματοποιηθεί καιτιμολογηθεί μετά τη 
δημοσίευση στην Εφημερίδα της Κυβερνήσεως, της σχε¬ 
τικής περίληψης της απόφασης υπαγωγής και μέχρι τη 
λήξη της προθεσμίας ολοκλήρωσης και έναρξης της πα¬ 
ραγωγικής λειτουργίας και οι οποίες αφορούν έργα που 
πραγματοποιήθηκαν στο μεταξύ αυτών χρονικό διάστη¬ 
μα. Για τα προγράμματα χρηματοδοτικής μίσθωσης ενι- 
σχύεται η απόκτηση εξοπλισμού εφόσον εντός του ίδιου 
χρονικού διαστήματος έχει συναφθεί η σχετική σύμβαση 
και έχει τιμολογηθεί και παραληφθεί ο εξοπλισμός αυτός. 

(β) Προκαταβολές πριν από τη δημοσίευση της απόφα¬ 
σης υπαγωγής στην Εφημερίδα της Κυβερνήσεως δεν 
ενισχύονται. 

(γ) Κατ’ εξαίρεση, σε περίπτωση υποβολής αίτησης 
υπαγωγής από φορείς, μονάδες των οποίων έχουν πληγεί 
από πυρκαγιές, ή άλλα φυσικά φαινόμενα, για επενδύσεις 
τους, προγράμματα χρηματοδοτικής μίσθωσης εξοπλι¬ 
σμού ή επιχειρηματικά σχέδια, που σχετίζονται με την 
αποκατάσταση των μονάδων οι δραστηριότητες των 
οποίων επλήγησαν, τα επενδυτικά έργα, συμβάσεις χρη¬ 
ματοδοτικής μίσθωσης και λοιπές εργασίες, που πραγ¬ 
ματοποιήθηκαν κατά το διάστημα από το χρόνο που συ¬ 
νέβη η πυρκαγιά ή το φυσικό φαινόμενο που προκάλεσε 
τη ζημιά μέχρι την ημερομηνία υποβολής της αίτησης 
υπαγωγής, λαμβάνονται υπόψη για τον υπολογισμό των 
ενισχύσεων, υπό την προϋπόθεση ότι πραγματοποιήθη¬ 
καν μέσα σε διάστημα έξι (6) μηνών κατ’ ανώτατο όριο 
πριν από την ημερομηνία υποβολής της αίτησης υπαγω¬ 
γής και ότι η αίτηση υπεβλήθη το αργότερο εντός έτους 
από το ζημιογόνο γεγονός.» 

3. Η παράγραφος 29 του άρθρου 6 του Ν. 2601/1998 
αντικαθίσταται ως εξής: 

«29. Στην απόφαση υπαγωγής στις ενισχύσεις του πα¬ 
ρόντος καθορίζονται οι όροι και οι προϋποθέσεις κάλυ¬ 
ψης της ίδιας συμμετοχής, καθώς και οι όροι που κρίνο- 
νται αναγκαίοι για την εξασφάλιση της υλοποίησης της 
επένδυσης και του δημοσίου συμφέροντος. 

Σε περίπτωση διαπίστωσης ότι έχουν υποβληθεί στην 
υπηρεσία ψευδή ή παραπλανητικά στοιχεία ή ότι έχουν 
αποσιωπηθεί τέτοια στοιχεία, η γνώση των οποίων θα 
οδηγούσε στον αποκλεισμό της υπαγωγής της επένδυ¬ 
σης ή του προγράμματος ή του επιχειρηματικού σχεδίου 
στις διατάξεις του παρόντος ή θα οδηγούσε στο να υπα¬ 
χθεί με όρους διαφορετικούς ή σε μη πιστοποίηση της 
ολοκλήρωσης, η απόφαση υπαγωγής: α) εάν δεν έχει 
ολοκληρωθεί η επένδυση, αυτή ανακαλείται και καταπί¬ 
πτει η εγγυητική επιστολή εάν έχει δοθεί τμήμα της επι¬ 
χορήγησης κατά την περίπτωση στ' της παραγράφου 5 
του άρθρου 9, β) εάν έχει ολοκληρωθεί η επένδυση, επι- 
στρέφεταιτο σύνολο της χορηγηθείσας ενίσχυσης. 

Οι ανωτέρω συνέπειες επέρχονται εφόσον η διαπίστω¬ 
ση γίνει εντός δεκαετίας από την ημερομηνία δημοσίευ¬ 
σης της περίληψης της απόφασης ολοκλήρωσης και 
έναρξης παραγωγικής λειτουργίας και από όργανα που 
είναι κατά νόμο αρμόδια για τον έλεγχο των κατά περί¬ 
πτωση στοιχείων.» 

4. Οι διατάξεις της παρ. 29 του άρθρου 6 του Ν. 2601/ 
1998, όπως αντικαθίστανται με την προηγούμενη παρά¬ 
γραφο, ισχύουν αναλόγως και για τις επενδύσεις που 
έχουν υπαχθεί σε αυτόν, καθώς και για τις αιτήσεις υπα¬ 
γωγής που έχουν υποβληθεί πριν από την έναρξη ισχύος 
του παρόντος νόμου. 

Άρθρο 4 

Ανώτατα όρια περιφερειακών ενισχύσεων 

1. Η παρ. 33 του άρθρου 6 του Ν. 2601/1998 αντικαθί¬ 
σταται ως εξής: 

«33. Η εκάστοτε χορηγούμενη συνολική ενίσχυση με τη 
μορφή επιχορήγησης ή επιδότησης χρηματοδοτικής μί¬ 
σθωσης, καθώς και σχηματισμού αφορολόγητου αποθε- 
ματικού όταν εκφράζεται σε Καθαρό Ισοδύναμο Επιχορή¬ 
γησης (Κ.Ι.Ε.) δεν θα υπερβαίνει το εγκριθέν απάτην Ευ¬ 
ρωπαϊκή Επιτροπή κατά περίπτωση ανώτατο όριο 
περιφερειακής ενίσχυσης για την Ελλάδα, εκτός των πε¬ 
ριπτώσεων εφαρμογής των όρων και προϋποθέσεων άλ¬ 
λων Κοινοτικών Κανονισμών. 

Με κοινή απόφαση των Υπουργών Οικονομίας και Οικο¬ 
νομικών και Ανάπτυξης δύναται να καθορίζεται η μέθοδος 
υπολογισμού του Κ.Ι.Ε. που σε κάθε περίπτωση χρησιμο¬ 
ποιείται για την εφαρμογή του περιορισμού της παρού¬ 
σας παραγράφου, στο πλαίσιο των οριζόμενων στο πα¬ 
ράρτημα I των Κατευθυντήριων Γραμμών σχετικά με τις 
Κρατικές Ενισχύσεις Περιφερειακού Χαρακτήρα της Ευ¬ 
ρωπαϊκής Επιτροπής, οι διαδικασίες, καθώς και κάθε άλ¬ 
λη αναγκαία λεπτσμέρεια για την εφαρμογή της παρού¬ 
σας διάταξης. 

Από 1.1.2004 για επενδύσεις ή πρσγράμματα χρηματο¬ 
δοτικής μίσθωσης που υπερβαίνουν τα πενήντα εκατομ¬ 
μύρια (50.000.000) ευρώ το ανώτατο χορηγούμενο ποσό 
ενίσχυσης προσδισρίζεται σε χαμηλότερο επίπεδο ως 
άθροισμα των παρακάτω επί μέραυς ποσών παυ υπολογί¬ 
ζονται βάσει της ακάλουθης κλίμακας: 

(α) Για το τμήμα μέχρι πενήντα εκατομμύρια 
(50.000.000) ευρώ παρέχεται το 100%του κατά περίπτω¬ 
ση ανώτατου ορίου περιφερειακής ενίσχυσης. 

(β) Γιατο τμήμα από πενήντα εκατομμύρια (50.000.000) 
ευρώ έως εκατό εκατομμύρια (100.000.000) ευρώ παρέ¬ 
χεται το 50% του κατά περίπτωση ανώτατου ορίου περι¬ 
φερειακής ενίσχυσης. 


(γ) Για το τμήμα που υπερβαίνει τα εκατά εκατομμύρια 
(100.000.000) ευρώ παρέχεται το 34% του κατά περίπτω¬ 
ση ανώτατου ορίου περιφερειακής ενίσχυσης.» 

2. Στις περιπτώσεις που για την υπαγωγή επενδύσεων 
στις διατάξεις ταυ Ν. 2601/1998 απαιτείται προηγούμενη 
έγκριση της Επιτροπής της Ευρωπαϊκής Ένωσης, οι δια¬ 
δικασίες έκδοσης της απάφασης υπαγωγής αρχίζουν με¬ 
τά τη λήψη της σχετικής έγκρισης. 

Άρθρο 5 

Διαδικασία καταβολής των ενισχύσεων 

Οι παράγραφοι 2,3 και 5 του άρθρου 9του Ν. 2601 /1998 
αντικαθίστανται ως εξής: 

«2. Το ποσό της επιχορήγησης καταβάλλεται από το Δη¬ 
μόσιο εφάπαξ εφάσον πιστοποιηθεί η ολοκλήρωση της 
επένδυσης, η έναρξητηςπαραγωγικήςτηςλειτουργίας και 
η συμμάρφωση του επενδυτή με τους άρους υπαγωγής. 

3. Η επιχορήγηση καταβάλλεται απευθείας στον επεν¬ 
δυτή και δεν επιτρέπεται η εκχώρησή της σε τρίτους. 

Κατ’ εξαίρεση είναι δυνατή η εκχώρηση της επιχορήγη¬ 
σης σε τράπεζες για την παροχή βραχυπρόθεσμου δανει¬ 
σμού ισόποσου της εκχωρούμενης επιχορήγησης, που 
χρησιμοποιείται για την υλοποίηση της επένδυσης. Σε αυ¬ 
τές τις περιπτώσεις η καταβολή της επιχορήγησης γίνεται 
απευθείας στην τράπεζα με την οποία έχει υπογραφεί η 
σύμβαση εκχώρησης, εφόσον έχει αναληφθεί ισόποσο 
βραχυπρόθεσμο δάνειο. 

5. Καταβολή της επιχορήγησης. 

α. Το ποσά της επιχορήγησης καταβάλλεται μετά τη δη¬ 
μοσίευση της περίληψης της απόφασης πιστοποίησης 
της σλσκλήρωσης της επένδυσης και έναρξης της παρα¬ 
γωγικής λειτουργίας της στην Εφημερίδα της Κυβερνή- 
σεως, η οπαία δημοσίευση γίνεται εντός τριάντα (30) ερ¬ 
γάσιμων ημερών απά την έκδασή της, μεταυτάχρονη επι¬ 
στροφή της τυχάν υποβληθείσας εγγυητικής επιστολής. 

β. Η πιστοποίηση της ολοκλήρωσης της επένδυσης και 
έναρξης της παραγωγικής λειτουργίας γίνεται μετά από 
αίτηση τσυ επενδυτή, η σποία κατατίθεται μαζί με τα απαι- 
τούμενα παραστατικά στην αρμάδια υπηρεσία το αργά- 
τερο εντός έξι (6) μηνών από τη λήξη της προθεσμίας σλο- 
κλήρωσηςτης επένδυσης όπως αυτή ισχύει. 

Μετά την πάροδο της εξάμηνης προθεσμίας, χωρίς να 
υποβληθεί αίτηση ή χωρίς η υποβληθείσα αίτηση να συ¬ 
νοδεύεται από τα απαιτούμενα παραστατικά, η επένδυση 
θεωρείται κατ’ αμάχητο τεκμήριο ως μη ολοκληρωθείσα 
και η απόφαση υπαγωγής ανακαλείται. 

Εάν ο φσρέας της επένδυσης έχει λάβει τμήμα του πο¬ 
σού της επιχορήγησης, καταπίπτει η εγγυητική επιστολή 
με την απόφαση ανάκλησης. 

γ. Εντάς ενός (1) μηνός από την κατάθεση της παραπά¬ 
νω αίτησης από τον φορέα της επένδυσης συγκρστείται 
το όργανο ελέγχου της παρ. 21 του άρθρου 8, το οποίο 
ολοκληρώνει τον έλεγχο και υποβάλλει έκθεση ελέγχου 
εντάς προθεσμίας τριών (3) μηνών απά τη συγκράτηση. 

Η απόφαση πιστοποίησης ή μη της σλσκλήρωσης της 
επένδυσης και έναρξης της παραγωγικής λειταυργίας εκ- 
δίδεται μέσα σε δύο (2) μήνες από την υποβολή της έκθε¬ 
σης του οργάνου ελέγχου. 

δ. Έναρξη της παραγωγικής λειτουργίας θεωρείται η 
δημιουργία των μισών τουλάχιστσν από τις νέες θέσεις 
απασχόλησης πσυ προβλέπονται στην απόφαση υπαγω¬ 
γής και η πραγματοπσίηση αγορών πρώτων υλών και πω- 
λήσεων προϊόντων ή υπηρεσιών. 

Ειδικά προκειμένου για ίδρυση ή επέκταση αλιευτικών 
επιχειρήσεων (υδατοκαλλιεργειών) και αγελαδοτροφι- 
κών μονάδων κρεατοπαραγωγής σύγχρονης τεχνολο¬ 
γίας, η πιστοποίηση έναρξης της παραγωγικής λειτουρ¬ 
γίας της επένδυσης γίνεται σύμφωνα με τα παραπάνω 
χωρίς την υποχρέωση πραγματοποίησης πωλήσεων 
προϊόντων. 

ε. Τα απαιτούμενα παραστατικά που συνοδεύουντην αί¬ 
τηση του επενδυτή για τον έλεγχο και την πιστοποίηση 
της ολοκλήρωσης της επένδυσης και έναρξης της παρα¬ 
γωγικής λειτουργίας, καθώς και τα απαιτούμενα δικαιο- 
λογητικά για την καταβολή των ενισχύσεων ορίζονται με 
αποφάσεις του Υπουργού Οικονομίας και Οικονομικών. 

στ. Τμήμα του ποσού της επιχορήγησης, που δεν υπερ¬ 
βαίνει το τριάντα τοις εκατό (30%) του προβλεπόμενου 
στη σχετική απόφαση υπαγωγής της επένδυσης, μπορεί 
να καταβάλλεται εφάπαξ εφόσον υφίστανται σωρευτικά 
οι εξής προϋποθέσεις: 

(ί) Έχουν συμπληρωθεί τέσσερις (4) μήνες από τη δη¬ 
μοσίευση της περίληψης της απόφασης υπαγωγής στην 
Εφημερίδα της Κυβερνήσεως. 

(ϋ) Έχει κατατεθεί από το φορέα της επένδυσης εγγυη¬ 
τική επιστολή τράπεζας, που είναι εγκατεστημένη και λει¬ 
τουργεί νόμιμα στην Ελλάδα, ποσού μεγαλύτερου κατά 
δέκα τοις εκατό (10%) του καταβαλλόμενου τμήματος 
του ποσού της επιχορήγησης. 

(ίϋ) Έχει υποβληθεί υπεύθυνη δήλωση του Ν. 1599/ 
1986 από το φορέα της επένδυσης, ότι έχουν πραγματο¬ 
ποιηθεί ενισχυόμενες δαπάνες που ανέρχονται τουλάχι¬ 
στον στο τριάντα τοις εκατό (30%) του επιχορηγούμενου 
κόστους αυτής. Η υπεύθυνη δήλωση συνοδεύεται από 
αναλυτική κατάσταση των δαπανών αυτών, η οποία υπο¬ 
γράφεται από το νόμιμο εκπρόσωπο της επιχείρησης και 
από το λογιστή αυτής.» 

Άρθρο 6 

Υποχρεώσεις ενισχυόμενων επιχειρήσεων 
Συνέπειες μη τήρησης 

Το άρθρο 11 του Ν. 2601/1998 αντικαθίσταται ως εξής: 

« Άρθρο 11 

Υποχρεώσεις ενισχυόμενων επιχειρήσεων 
Συνέπειες μη τήρησης 

1. Α. Επιχειρήσεις των οποίων επενδύσεις έχουν υπα¬ 
χθεί στο καθεστώς επιχορήγησης και χρηματοδοτικής μί¬ 
σθωσης του παρόντος νόμου, μετά την υπαγωγή τους και 
επί μία πενταετία από τη δημοσίευση της απόφασης ολο¬ 
κλήρωσης και έναρξης της παραγωγικής λειτουργίας, 
οφείλουν: 

α) Νατηρούντους όρουςτης υπαγωγής. 

β) Οι υπαχθείσες ως νέοι φορείς να μην συγχωνευθούν 
ή απορροφηθούν ή απορροφήσουν άλλη εταιρία ή επι¬ 
χείρηση ή κλάδο αυτής που αποτελεί παλαιό φορέα. 

γ) Να αποκτούν την κυριότητα του μισθωμένου εξοπλι¬ 
σμού με τη λήξη της σύμβασης χρηματοδοτικής μίσθω¬ 
σης. 

δ) Να μη διακόπτουν την παραγωγική δραστηριότητα 
της επένδυσης, εκτός της περίπτωσης που συντρέχουν 
λόγοι ανωτέρας βίας που προκαλούνται από φυσικά φαι¬ 
νόμενα. 

ε) Να μην παύσουντη λειτουργία της επιχείρησης εκτός 
της περίπτωσης που συντρέχουν λόγοι ανωτέρας βίας 
που προκαλούνται από φυσικά φαινόμενα. 


στ) Να μη μεταβιβάζουν για οποιονδήποτε λόγο πάγια 
περιουσιακά στοιχεία που έχουν ενισχυθεί, εκτός εάν αυ¬ 
τά αντικατασταθούν εντός εξαμήνου από άλλα κυριότη¬ 
τας του φορέα και ανάλογης αξίας, που ανταποκρίνονται 
στην εξυπηρέτηση της παραγωγικής λειτουργίας της επι¬ 
χείρησης, με υποχρέωση γνωστοποίησης της αντικατά¬ 
στασης εντός τριών (3) μηνών στην αρμόδια υπηρεσία. 

Β. Οι ανωτέρω επιχειρήσεις για το ίδιο χρονικό διάστη¬ 
μα δεν επιτρέπεται χωρίς έγκριση του αρμόδιου για την 
έκδοση της απόφασης υπαγωγής οργάνου: 

α) Να μεταβάλλουν κατά οποιονδήποτε τρόπο την εται¬ 
ρική τους σύνθεση ως προς τα πρόσωπα ή/και τα ποσο¬ 
στά συμμετοχής τους. Εξαιρούνται οι εταιρίες των οποί¬ 
ων οι μετοχές είναι εισηγμένες ή εισάγονται στο Χρηματι¬ 
στήριο Αξιών Αθηνών και οι περιπτώσεις μεταβιβάσεων 
λόγω κληρονομικής διαδοχής. 

β) Να εκμισθώσουν μέρος ή το σύνολο της ενισχυθεί- 
σας επένδυσης. Η έγκριση δίδεται με τον όρο της συνέχι¬ 
σης της λειτουργίας της επιχείρησης στο ίδιο παραγωγι¬ 
κό αντικείμενο και η ευθύνη γιατηντήρηση των όρων υπα¬ 
γωγής παραμένει στον εκμισθωτή. 

Γ. Όλες οι ανωτέρω επιχειρήσεις μετά την υπαγωγή 
τους και για χρονικό διάστημα πέντε (5) ετών από τη δη¬ 
μοσίευση της απόφασης ολοκλήρωσης και έναρξης της 
παραγωγικής λειτουργίας οφείλουν: 

Να διατηρούν τον αριθμό των δημιουργούμενων νέων 
θέσεων απασχόλησης, όπως ορίζεται στην παρ. 2.α του 
άρθρου 6 του Ν. 2601/1998, όσο και των υφιστάμενων κα¬ 
τά το χρόνο υπαγωγής θέσεων απασχόλησης. 

2. Α. Εάν ενισχυθείσα επιχείρηση παραβεί τις υποχρεώ¬ 
σεις υπαγωγής πριν την ολοκλήρωση της επένδυσης και 
έναρξης της παραγωγικής λειτουργίας: 

α) Ανακαλείται η απόφαση υπαγωγής και καταπίπτει η 
εγγυητική επιστολή εάν έγινε χρήση της περίπτωσης στ' 
της παρ. 5 του άρθρου 9 του Ν. 2601/1998 στις περιπτώ¬ 
σεις β' και ε' της παραγράφου 1 Α. 

β) Δύναται να ανακληθεί η απόφαση υπαγωγής και να 
καταπέσει η εγγυητική επιστολή εάν έγινε χρήση της πε¬ 
ρίπτωσης στ'τηςπαρ. 5του άρθρου 9του Ν. 2601/1998 ή 
να παρακρατηθεί μέρος της ενίσχυσης, στις περιπτώσεις 
α', δ'της παραγράφου ΙΑ και α'της παραγράφου 1Β. 

Β. Εάν ενισχυθείσα επιχείρηση παραβεί τις υποχρεώ¬ 
σεις υπαγωγής μετά τη δημοσίευση της απόφασης ολο¬ 
κλήρωσης και έναρξης της παραγωγικής λειτουργίας της 
επένδυσης και εντός του οριζόμενου στην παρ. ΙΑ χρονι¬ 
κού περιορισμού, επιστρέφεται το σύνολο ή μέρος της 
κεφαλαιακής ενίσχυσης. 

Γ. Εάν ενισχυθείσα επιχείρηση παραβεί τις υποχρεώ¬ 
σεις που ορίζονται στην περίπτωση ΙΑγ επιστρέφεται η 
αναλογούσα στο συγκεκριμένο εξοπλισμό καταβληθείσα 
επιδότηση στο σύνολό της. Το ίδιο ισχύει και σε περίπτω¬ 
ση διακοπής της σύμβασης και επιστροφής του εξοπλι¬ 
σμού στην εταιρία χρηματοδοτικής μίσθωσης. 

Δ. Εάν κατά παράβαση των υποχρεώσεων που ορίζο¬ 
νται στην περίπτωση 1Γ διαπιστωθεί μείωση των μέσων 
όρων του αριθμού των δημιουργούμενων νέων θέσεων 
απασχόλησης, που προσδιόρισαν την ενίσχυση, επιστρέ- 
φεται μέρος της ενίσχυσης, ούτως ώστε να τηρείται το 
ύψος της επιχορήγησης ανά θέση εργασίας. Στην περί¬ 
πτωση που μειωθούν νέες θέσεις που δεν προσδιόρισαν 
την ενίσχυση ή/και υφιστάμενες κατά το χρόνο υπαγωγής 
θέσεις απασχόλησης, η απόφαση υπαγωγής δύναται να 
ανακληθεί και να καταπέσει η εγγυητική επιστολή εάν έγι- 

νε χρήση της περ. στ' της παρ. 5 του άρθρου 9 του Ν. 
2601/1998 ή να παρακρατηθεί μέρος της ενίσχυσης εάν 
δεν έχει ολοκληρωθεί η επένδυση, εάν δε έχει ολοκληρω¬ 
θεί, επιστρέφεταιτο σύνολο ή μέρος της ενίσχυσης. 

3. Με αποφάσεις του Υπουργού Οικονομίας και Οικονο¬ 
μικών μπορεί να καθορίζονται ο τράπος διενέργειας του 
ελέγχου συμμάρφωσης των υπαγόμενων επιχειρήσεων 
στις διατάξεις του παρόντος νόμου, οι σχετικές διαδικα¬ 
σίες, ο τρόπος επέλευσης των συνεπειών σε περίπτωση 
μη τήρησης αυτών και κάθε άλλη αναγκαία λεπτομέρεια. 

4. Η επιστροφή των ενισχύσεωντου παρόντος νόμου γί¬ 
νεται με τη διαδικασία είσπραξης δημοσίων εσόδων, τα δε 
επιστρεφόμενα ποσά προσαυξάνονται κατά το ποσό των 
νόμιμων τόκων από την εκάστοτε καταβολή τους. Οι σχε¬ 
τικές αποδείξεις καταβολής των ενισχύσεων από το Δη¬ 
μόσιο αποτελούν τίτλο για τη βεβαίωση του χρέους από 
την αρμόδια Δ.Ο.Υ.. 

5. Απώλεια της φορολογικής απαλλαγής και καταβολή 
των οφειλόμενων φόρων. 

Α. Το αφορολόγητο αποθεματικό της απαλλαγής που 
σχηματίστηκε σύμφωνα με τις διατάξεις του παρόντος 
προστίθεται στα κέρδη της επιχείρησης και φορολογείται 
στη διαχειριστική χρήση κατά την οποία: 

α) Πωλήθηκαν τα πάγια περιουσιακά στοιχεία πριν πε¬ 
ράσουν πέντε (5) χρόνια από τότε που αγοράστηκαν ή 
έπαψαν να χρησιμοποιούνται τα μηχανήματα των οποίων 
η χρήση είχε αποκτηθεί με χρηματοδοτική μίσθωση και 
ακυρώθηκε η σύμβαση, για το ποσό που το αφορολόγητο 
αποθεματικό αντιστοιχεί στην αξία των πάγιων αυτών 
στοιχείων. Η διάταξη αυτή δεν εφαρμόζεται, αν η επιχεί¬ 
ρηση αντικαταστήσει τα πάγια αυτά στοιχεία, μέσα σε έξι 
(6) μήνες από τη λήξη της διαχειριστικής περιόδου που 
έγινε η πώληση ή η διακοπή της χρηματοδοτικής μίσθω¬ 
σής τους, με νέα πάγια στοιχεία ίσης τουλάχιστον αξίας, 
τα οποία συγκεντρώνουν τις προϋποθέσεις της ενισχυό- 
μενης δαπάνης της επένδυσης ή της χρηματοδοτικής μί¬ 
σθωσης που ορίζει το παρόν. 

β) Θα γίνει διανομή ή ανάληψη του αντίστοιχου ποσού 
του αφορολόγητου αποθεματικού και για το ποσό που θα 
διανεμηθεί ή θα αναληφθεί. 

γ) Διαλύεται η ατομική επιχείρηση ή η εταιρία λόγω θα¬ 
νάτου του επιχειρηματία ή μέλους της εταιρίας. 

Β. Επίσης το αφορολόγητο αποθεματικό που σχηματί¬ 
στηκε φορολογείται: 

α) Σε περίπτωση αποχώρησης εταίρου, στο όνομά του, 
στο χρόνο αποχώρησήςτου καιγιατο ποσό που αναλογεί σε 
αυτόν, με βάση το ποσοστό συμμετοχής του στην εταιρία. 

β) Σε περίπτωση μεταβίβασης εταιρικής μερίδας, στο 
όνομα του μεταβιβάζοντας, στο χρόνο της μεταβίβασης 
και για το ποσό που αναλογεί σε αυτόν, με βάση το ποσο¬ 
στό συμμετοχής του στην εταιρία. 

γ) Σε περίπτωση ανάληψης του αποθεματικού από εταί¬ 
ρο ή τους κληρονόμους του, στο όνομα του αναλαμβάνο- 
ντος, στο χρόνο της ανάληψης και για το ποσό που ανα¬ 
λαμβάνεται από αυτόν. 

δ) Σε περίπτωση θανάτου ενός εταίρου και εφόσον η 
εταιρία συνεχίζεται νόμιμα μόνο μεταξύ των λοιπών εταί¬ 
ρων, στο όνομα του κληρονόμου καιγιατο ποσό που ανα¬ 
λογεί σε αυτόν, με βάση το ποσοστό συμμετοχής του θα- 
νόντος στην εταιρία. 

ε) Σε περίπτωση που η επιχείρηση μετά τη λήξη της χρη¬ 
ματοδοτικής μίσθωσης δεν αποκτά την κυριότητα του 
εξοπλισμού. 


Γ. Σε περίπτωση μη ολοκλήρωσης της επένδυσης ή/και 
μη απόκτησης της χρήσης του εξοπλισμού με χρηματο¬ 
δοτική μίσθωση εντός της πενταετούς προθεσμίας που 
ορίζεται από τηνπαρ. 27 του άρθρου 6, η επιχείρηση υπο- 
χρεούται στην υποβολή συμπληρωματικών δηλώσεων 
φορολογίας εισοδήματος για κάθε οικονομικό έτος και 
για το μέρος των κερδών που απηλλάγησαν της φορολο¬ 
γίας λόγω σχηματισμού του αφορολόγητου αποθεματι- 
κού. 

Οι πιο πάνω δηλώσεις θεωρούνται εκπρόθεσμες και οι 
υπόχρεοι που υποβάλλουν αυτές ή δεν υποβάλλουν ή 
υποβάλλουν ανακριβείς υπόκεινται στις κυρώσεις του Ν. 
2523/1997 (ΦΕΚ 179 Α'). Το συνολικό ποσό φόρου εισο¬ 
δήματος καιπρόσθετου φόρου, που οφείλεται με βάση τη 
δήλωση της παραγράφου αυτής, καταβάλλεται σε πέντε 
(5) ίσες μηνιαίες δόσεις, από τις οποίες η μεν πρώτη με 
την υποβολή της δήλωσης, οι δε υπόλοιπες τέσσερις την 
τελευταία εργάσιμη ημέρα των τεσσάρων επόμενων από 
την υποβολή της δήλωσης μηνών.» 

Άρθρο 7 

Ενισχύσεις επενδύσεων στην αλλσδαπή 
Υποχρεώσεις 

1. Στο καθεστώς ενισχύσεωντου Ν. 2601/1998 για την 
πραγματοποίηση επενδύσεων του άρθρου 3 παρ. 2 στην 
αλλοδαπή υπάγονται μόνον οι μικρομεσαίες επιχειρή¬ 
σεις, όπως αυτές ορίζονται στον Κανονισμό (ΕΚ) αριθμ. 
70/2001 της Ευρωπαϊκής Επιτροπής της 12.1.2001. 

2. Δεν υπάγονται στο ανωτέρω καθεστώς επιχειρήσεις 
η παραγωγική δραστηριότητα των οποίων επηρεάζει αρ¬ 
νητικά αντίστοιχη δραστηριότητα που ασκείται στην Ελ¬ 
λάδα με συνέπεια τη μείωση της απασχόλησης και τη μεί¬ 
ωση των εξαγωγών, καθώς και επιχειρήσεις οι οποίες 
έχουν διακόψει ή μειώσει την επιχειρηματική τους δρα¬ 
στηριότητα στην Ελλάδα κατά τα αναφερόμενα στην επό¬ 
μενη παράγραφο, στο χρονικό διάστημα της τελευταίας 
τριετίας πριν την υποβολή της αίτησης υπαγωγής. 

3. Οι φορείς επενδύσεων στην αλλοδαπή, οι οποίες 
υπάγονται στο καθεστώς ενισχύσεωντου Ν. 2601/1998, 
δεν επιτρέπεται να διακόπτουν ή να μειώνουν με οποιον- 
δήποτετρόπο τηντυχόν άλλη επιχειρηματική δραστηριό¬ 
τητα που ασκείται από τους ίδιους ή μέσω συνδεμένων με 
αυτούς επιχειρήσεων στην Ελλάδα. 

α) Ως μείωση της επιχειρηματικής δραστηριότητας νο¬ 
είται και η μείωση των θέσεων εργασίας. 

β) Ως συνδεδεμένη επιχείρηση νοείται κάθε επιχείρηση 
η οποία μπορεί να ασκήσει κυρίαρχη επιρροή σε άλλη επι¬ 
χείρηση ή υπόκειται στην κυρίαρχη επιρροή μιας άλλης 
επιχείρησης λόγω ιδιοκτησίας, χρηματοδοτικής συμμε¬ 
τοχής ή των κανόνων που τη διέπουν. Η κυρίαρχη επιρροή 
τεκμαίρεται όταν μία επιχείρηση έναντι μιας άλλης επιχεί¬ 
ρησης, άμεσα ή έμμεσα: 

(ί) κατέχει την πλειοψηφία του καλυφθέντος κεφαλαίου 
της επιχείρησης ή 

(ϋ) διαθέτει την πλειοψηφία των ψήφων που συνδέονται 
με τα μερίδια τα οποία εκδίδει η επιχείρηση ή 

(ίϋ) μπορεί να διορίζει περισσότερα από τα μισό μέλη 
του οργάνου διοίκησης, διεύθυνσης ή εποπτείας της επι¬ 
χείρησης. 

Κατάλογος συνδεδεμένων επιχειρήσεων, που τυχόν 
υπάρχουν, επισυνάπτεται στην αίτηση υπαγωγής. 

4. Από της υπαγωγής και επί μία πενταετία από την έκ¬ 
δοση της απόφασης πιστοποίησης της ολοκλήρωσης και 

έναρξης της παραγωγικής λειτουργίας, αν διαπιστωθεί 
παράβαση των υποχρεώσεων των παραγράφων 1 και 3 ή 
απάκρυψη τέτοιων παραβάσεων, ανακαλείται η απάφαση 
υπαγωγής και επιστρέφεται το σύνολο ή μέρος της τυχόν 
καταβληθείσας επιχορήγησης μετά από γνώμη της αρ¬ 
μόδιας Γνωμοδοτικής Επιτροπής του άρθρου 8 του Ν. 
2601/1998. 

5. Οι επενδύσεις που πραγματοποιούνται στην αλλοδα¬ 
πή, κατ’ εφαρμογή τηςπαρ. 2του άρθρου 3του Ν. 2601/ 
1998 και των διατάξεων του Ν. 2996/2002 (ΦΕΚ62 Α'), κα¬ 
ταλαμβάνονται από τις διατάξεις των άρθρων 6 και 7 του 
παρόντος νόμου και δεν διέπονται από τις λοιπές διατά¬ 
ξεις αυτού. 

Άρθρο 8 
Λοιπές διατάξεις 

1. Η περίπτωση γ'του άρθρου 1 του Ν. 2601/1998 αντι¬ 
καθίσταται από τότε που ίσχυσε ως εξής: 

«γ) Επιδότηση χρηματοδοτικής μίσθωσης της οποίας η 
διάρκεια δεν μπορεί να υπερβαίνει τα πέντε (5) έτη και η 
οποία συνίσταται στην κάλυψη από το Δημόσιο τμήματος 
των καταβαλλόμενων δόσεων της χρηματοδοτικής μί¬ 
σθωσης που συνάπτεται για την απόκτηση της χρήσης 
καινούργιου μηχανολογικού και λοιπού εξοπλισμού και 
υπολογίζεται επί της καθαρής αξίας του.» 

2. Η περίπτωση α' της παραγράφου 27 του άρθρου 6 
του Ν. 2601/1998 αντικαθίσταται από τότε που ίσχυσε ως 
εξής: 

«α) Το αφορολόγητο αποθεματικό της απαλλαγής υπο¬ 
λογίζεται με βάση τα καθαρά κέρδη, που δηλώνονται με 
βάση την εμπρόθεσμη δήλωση φορολογίας εισοδήμα¬ 
τος, προκύπτουν από τα τηρούμενα βιβλία και εμφανίζο¬ 
νται στον ισολογισμό καιτα οποία προέρχονται από το σύ¬ 
νολο των δραστηριοτήτων του φορέα, είτε αυτές περι¬ 
λαμβάνονται στις υπαγόμενες στον παρόντα νόμο 
δραστηριότητες είτε όχι και ανεξάρτητα από την περιοχή 
στην οποία αυτές ασκούνται, μετά την αφαίρεση των κρα¬ 
τήσεων για το σχηματισμό τακτικού αποθεματικού και 
των κερδών της χρήσης που διανέμονται πραγματικά και 
αναλαμβάνονται από τους εταίρους ή τον επιχειρηματία. 
Γιατον υπολογισμό του κατάτα παραπάνω τακτικού απο- 
θεματικού και των διανεμόμενων ποσών γίνεται αναγωγή 
των ποσών αυτών με την προσθήκη του αναλογούντος 
φόρου. Για τις επιχειρήσεις που τηρούν βιβλία Β' κατηγο¬ 
ρίας του Κ.Β.Σ., η φορολογική απαλλαγή πραγματοποιεί¬ 
ται από τα καθαρά κέρδη που δηλώνονται με την αρχική 
δήλωση, αφού αφαιρεθούν οι απολήψεις.» 

3. Οι διατάξεις του δεύτερου εδαφίου της παραγράφου 
16του άρθρου 8του Ν. 2601/1998 καταργούνται. 

4. Οι υποπεριπτώσεις (1) και (2) της περίπτωσης α'της 
παραγράφου 1 του άρθρου 8του Ν. 2601/1998 αντικαθί¬ 
στανται ως εξής: 

«(1) Στη Γενική Διεύθυνση Ιδιωτικών Επενδύσεων του 
Υπουργείου Οικονομίας και Οικονομικών υποβάλλονται: 

Οι αιτήσεις υπαγωγής επενδύσεων ή/και προγραμμά¬ 
των χρηματοδοτικής μίσθωσης εξοπλισμού ύψους άνω 
των δύο εκατομμυρίων πεντακοσίων χιλιάδων (2.500.000) 
ευρώ. 

Οι αιτήσεις υπαγωγής επενδύσεων και προγραμμάτων 
χρηματοδοτικής μίσθωσης εξοπλισμού μέχρι των δύο 
εκατομμυρίων πεντακοσίων χιλιάδων (2.500.000) ευρώ, 
που πραγματοποιούνται μέσα στα όρια περισσότερων 
της μίας Περιφερειών της χώρας. 


Επίσης, ανεξαρτήτως ύψους, οι αιτήσεις υπαγωγής 
επενδύσεων ή/και προγραμμάτων χρηματοδοτικής μί¬ 
σθωσης: 

I) συνεδριακών κέντρων, κέντρων θαλασσοθεραπείας, 
κέντρων τουρισμού υγείας, χιονοδρομικών κέντρων, κέ¬ 
ντρων προπονητικού - αθλητικού τουρισμού, λιμένων, 
σκαφών αναψυχής, γηπέδων γκολφ και επιχειρήσεων 
αξιοποίησης ιαματικών πηγών της περίπτωσης (τ) της 
παρ. 1 του άρθρου 3, 

ϋ) κέντρων κοινής επιχειρηματικής δράσης της περί¬ 
πτωσης (ο) της ίδιας παραγράφου, 

ϋΙ) εταιρειών διεθνούς εμπορίου της περίπτωσης (π) της 
ίδιας παραγράφου, 

Ιν) επιχειρήσεων της περίπτωσης (β) της ίδιας παρα¬ 
γράφου, 

ν) επιχειρήσεων εκμετάλλευσης μέσων μεταφοράς αν¬ 
θρώπων και εμπορευμάτων της περίπτωσης (ξ) της ίδιας 
παραγράφου, 

νί) επιχειρήσεων βυρσοδεψείων γιατη μετεγκατάστασή 
τους από τους Νομούς Αττικής, Θεσσαλονίκης καιΧανίων 
εντός Βιομηχανικών και Επιχειρηματικών Περιοχών 
(Β.Ε.ΠΕ.), της περίπτωσης (ω) της ίδιας παραγράφου, 

νϋ) μεταποιητικών επιχειρήσεων για την παραγωγή 
προϊόντων εξαιρετικά προηγμένης τεχνολογίας ή/και νέ¬ 
ων προϊόντων, 

νϋί) επιχειρήσεων που πραγματοποιούν επενδύσεις 
στην αλλοδαπή σύμφωνα με την παράγραφο 2 του άρ¬ 
θρου 3, 

Ιχ) επιχειρηματικών σχεδίων διάσωσης και αναδιάρ¬ 
θρωσης της παρ. 2 του άρθρου 10. 

Με απόφαση του Υπουργού Οικονομίας και Οικονομι¬ 
κών μπορεί να ορίζονται και πρόσθετες κατηγορίες επι¬ 
χειρήσεων, των οποίων οι αιτήσεις υπαγωγής υποβάλλο¬ 
νται στη Γενική Διεύθυνση Ιδιωτικών Επενδύσεων του 
Υπουργείου Οικονομίας και Οικονομικών ανεξαρτήτως 
ύψους επένδυσης. 

(2) Στις Υπηρεσίες Ιδιωτικών Επενδύσεων των Περιφε¬ 
ρειών και με την επιφύλαξη των υποπεριπτώσεων (1) και 
(3) υποβάλλονται αιτήσεις υπαγωγής επενδύσεων ή/και 
προγραμμάτων χρηματοδοτικής μίσθωσης εξοπλισμού, 
ύψους μέχρι δύο εκατομμυρίων πεντακοσίων χιλιάδων 
(2.500.000) ευρώ, που πραγματοποιούνται μέσα στα όρια 
κάθε Περιφέρειας, με εξαίρεση τις αιτήσεις υπαγωγής 
επενδύσεων ή/και προγραμμάτων, ύψους μέχρι δύο εκα¬ 
τομμυρίων πεντακοσίων χιλιάδων (2.500.000) ευρώ που 
πραγματοποιούνται στο Νομό Δωδεκανήσου, οι οποίες 
υποβάλλονται στο Γραφείο Περιφερειακής Ανάπτυξης 
Δωδεκανήσου της Περιφέρειας Νοτίου Αιγαίου.» 

5. Στην περίπτωση δ'της παραγράφου 24 του άρθρου 8 
του Ν. 2601/1998 προστίθεται εδάφιο ως εξής: 

«Οι αρμόδιες αρχές ή υπηρεσίες υποχρεούνται μετά 
από αίτηση του επενδυτή να χορηγούν κατά περίπτωση 
πιστοποιητικά, γνωμοδοτήσεις ή άλλα έγγραφα της αρ- 
μοδιότητάςτους, που είναι απαραίτητα για την εφαρμογή 
της φορολογικής απαλλαγής.» 

6. Στις επιχειρήσεις παραγωγής ηλεκτρισμού από αιο¬ 
λική ενέργεια παρέχεται επιχορήγηση ή/και επιδότηση 
χρηματοδοτικής μίσθωσης ποσοστού τριάντα τοις εκατό 
(30%) ή φορολογική απαλλαγή ποσοστού εβδομήντα τοις 
εκατό (70%) επί του κόστους της επένδυσης. 

7. Από 1.1.2004 καταργείται η επιδότηση τωντόκωντων 
μεσομακροπρόθεσμων τραπεζικών δανείων του Ν. 2601/ 
1998. 

8. Από 1.1.2004 δεν μπορούν να υπαχθούν στο Ν. 
2601/1998 επενδύσεις που δεν συγκεντρώνουν τα κατώ¬ 
τερα όρια βαθμολόγησης των κριτηρίων υπαγωγής που 
προβλέπονται κατά περίπτωση από τις διατάξεις του εν 
λόγω νόμου. 

9. Το πρώτο εδάφιο της παραγράφου 1 του άρθρου 4 
του Ν. 2601/1998 αντικαθίσταται ως εξής: 

«Περιοχή Δ': Περιλαμβάνει τους Νομούς της Περιφέ¬ 
ρειας Ανατολικής Μακεδονίας και Θράκης, τις ΒΙ.ΠΕ. 
Ε.Τ.Β.Α. της Περιφέρειας Ηπείρου και την παραμεθόρια 
ζώνη του ηπειρωτικού τμήματος της χώρας σε απόσταση 
20 χλμ. από τα σύνορα, στην οποία εντάσσονται και οι δή¬ 
μοι ή οι κοινότητες των οποίων τα διοικητικά όρια τέμνο- 
νται από τη ζώνη αυτή.» 

10. Από 1ης Ιανουαρίου 2004 μέχρι και 31 Δεκεμβρίου 
2005, στην Γ περιοχή κινήτρωντου Ν. 2601/1998 (ΦΕΚ81 
Α') περιλαμβάνονται πέραν της ζώνης της Ααυρεωτικής 
και η επαρχία Τροιζηνίας και η νήσος Κύθηρα του νομού 
Αττικής καθώς και οι Περιφέρειες, οι Νομοί και τα τμήμα¬ 
τα Νομών που δεν εντάσσονται στις Α', Β' και Δ' περιοχές 
κινήτρων, ανεξάρτητα από τη συνδρομή των προϋποθέ¬ 
σεων του δεύτερου εδαφίου της παραγράφου 1 του άρ¬ 
θρου 4 του ίδιου νόμου. 

11. Οι ρυθμίσεις των διατάξεων των παραγράφων 1 
περ. Β εδάφιο β' και παρ. 2 περ. Β του άρθρου 11 του Ν. 
2601 /1998, όπως αντικαθίσταται με το άρθρο 6 του παρό¬ 
ντος νόμου, καταλαμβάνουν και τη μερική ή ολική εκμί- 
σθωση επενδύσεων που έχουν υπαχθεί στις διατάξεις του 
Ν. 2601/1998 από την έναρξη ισχύος του, καθώς και εκεί¬ 
νες που έχουν υπαχθεί στις διατάξεις των νόμων 
1892/1990 και 1262/1982, μετά τη δημοσίευση της από¬ 
φασης ολοκλήρωσής τους και των οποίων η σύμβαση εκ- 
μίσθωσης έχει υπογραφεί μετά την ημερομηνία δημοσί¬ 
ευσης του Ν. 2941/2001. 

12. Οι διατάξεις της παραγράφου 8 του άρθρου 11 του 
Ν. 2601/1998 καταργούνται για τις πράξεις κατάσχεσης 
και διορισμού εκκαθαριστή, καθώς και για τα προγράμ¬ 
ματα πλειστηριασμού που διενεργούνται από την έναρξη 
ισχύος του παρόντος νόμου και εφεξής. 

Από 1 ης Ιανουαρίου 2004 επαναφέρονται σε ισχύ οι δια¬ 
τάξεις των εδαφίων α' και β' της παραγράφου 22 του άρ¬ 
θρου 8 του Ν. 2601/1998 (ΦΕΚ81 Α'). Οι ανωτέρω αποζη¬ 
μιώσεις δεν υπόκεινται στους περιορισμούς του άρθρου 
19 του Ν. 2940/1997, του Ν. 1256/1982, του άρθρου 15 
του Ν. 2703/1999 και του Ν. 3205/2003. 

13. Στις περιπτώσεις συγχώνευσης ή άλλου μετασχη¬ 
ματισμού μεταποιητικών επιχειρήσεων που είναι συνδε- 
δεμένες μεταξύ τους κατά την έννοια του άρθρου 42ε 
παρ. 5του Κ.Ν. 2190/1920, μεταβιβάζονται στην απορρο- 
φώσα ή στη συνιστώμενη επιχείρηση οι κάθε μορφής δι¬ 
οικητικές άδειες και παραχωρήσεις που αφορούν μετα¬ 
ποιητική δραστηριότητα και ισχύουν υπέρ της συγχωνευ- 
όμενης ή μετασχηματιζόμενης επιχείρησης, εφόσον δεν 
ορίζεται διαφορετικά από άλλη ειδική διάταξη. 

Για τη μεταβίβαση εκδίδεται διαπιστωτική πράξη από 
την αρμόδια αρχή. Η απορροφώσα ή συνιστώμενη επιχεί¬ 
ρηση υποχρεούται να παρέχει στις αρμόδιες αρχές κάθε 
στοιχείο ή πληροφορία που είναι αναγκαίο για τη διαπί¬ 
στωση της εξακολούθησης της συνδρομής των προϋπο¬ 
θέσεων χορήγησης της άδειας, οποτεδήποτε της ζητη¬ 
θούν. 

14. Η αληθινή έννοια του άρθρου 6 της από 4.11.1968 
συμβάσεως που έχει συναφθεί σύμφωνα με το 


Ν. 4171/1961 μεταξύ του Ελληνικού Δημοσίου και της 
«Τουριστικής, Γεωργικής Εξαγωγικής Α.Ε.» περί «τουρι¬ 
στικής και βιομηχανικής αξιοποιήσεως εκτάσεως εν Σι- 
θωνία Χαλκιδικής» και κυρωθεί με το Ν.Δ. 69/1968 (ΦΕΚ 
309 Α'), όπως ισχύει μετά τους νόμους 664/1977, 
1682/1987 και 2438/1996 σε συνδυασμό και με το άρθρο 
46α παρ. 7 του Ν. 1892/1990, είναι ότι οι όροι της διάτα¬ 
ξης αυτής διατηρούν την ισχύ τους και μετά την πραγμα¬ 
τοποίηση των επενδύσεων που προβλέπονται στην εν λό¬ 
γω σύμβαση και τις τροποποιήσεις αυτής. 

Για την έκδοση οικοδομικών αδειών στην έκταση αυτή 
και για την οποία έχουν καθορισθεί όροι και περιορισμοί 
δόμησης με διάταγμα που εκδόθηκε σε εφαρμογή των 
άρθρων 40 επ. του Ν.Δ. 8/1973, δεν απαιτείται βεβαίωση 
δασικής αρχής ή χαρακτηρισμός κατά το άρθρο 14του Ν. 
998/1979 ή άλλη αντίστοιχη διάταξη. Στην έκταση αυτή 
δεν απαιτείται έγκριση ρυμοτομικού σχεδίου, αλλά τα κτί¬ 
ρια και οι χώροι προσβάσεως και εξυπηρετήσεως τοπο¬ 
θετούνται ελεύθερα εντός της εκτάσεως, σύμφωνα μετά 
άρθρα 40 έως 50 του Ν.Δ. 8/1973 και με εφαρμογή των κτι- 
ριοδομικών διατάξεων που ισχύουν κάθε φορά. Τα κτίρια 
που υπάγονται στη ρύθμιση της παρούσας παραγράφου 
μπορούν να χρησιμοποιηθούν ως κατοικίες (σύστημα 
ίΓαοΐίοηίης) και διέπονται από το τελευταίο εδάφιο της πα¬ 
ραγράφου 2 του άρθρου 27 του Ν. 2831/2000. Σε περί¬ 
πτωση που τα κτίρια αυτά έχουν χρήση τουριστικών κα¬ 
ταλυμάτων, μπορεί να γίνει μακροχρόνια εκμίσθωση ή 
πώλησή τους, εν άλω ή εν μέρει, κατ’ εφαρμογή των περί 
χρήσης διατάξεωντου άρθρου 39παράγραφος 13του Ν. 
3105/2003 και του εκτελεστικού αυτού διατάγματος. 

15. Στο πρώτο εδάφιο της παραγράφου 6 του άρθρου 
14του Ν. 2238/1994 (ΦΕΚ 151 Α') οι λέξεις «καθώς και από 
τα ποσοστά που προβλέπονται από τις παραγράφους 7 
και38του άρθρου 27του Ν. 2166/1993 (ΦΕΚ 137 Α')» αντι¬ 
καθίστανται από τις λέξεις «από τα ποσοστά που προβλέ- 
πονται από τις παραγράφους 7 και 38 του άρθρου 27 του 
Ν. 2166/1993 (ΦΕΚ 137 Α'), καθώς και του άρθρου 44 του 
Ν. 2873/2000 (ΦΕΚ285 Α')». 

Άρθρο 9 

Επιτροπή Κώδικα Ενίσχυσης Ιδιωτικών Επενδύσεων 

1. Συνιστάται επταμελής Ειδική Επιτροπή για τη σύντα¬ 
ξη του Κώδικα διατάξεων για την ενίσχυση των ιδιωτικών 
επενδύσεων. 

Η επιτροπή αποτελείται από τρία μέλη του Νομικού 
Συμβουλίου του Κράτους, από δύο προϊσταμένους υπη¬ 
ρεσιακών μονάδων της Διεύθυνσης Ιδιωτικών Επενδύσε¬ 
ων του Υπουργείου Οικονομίας και Οικονομικών και δύο 
εμπειρογνώμονες, που ορίζονται με απόφαση του Υπουρ¬ 
γού Οικονομίας και Οικονομικών. Με την ίδια απόφαση 
σρίζεται ο Πρόεδρος και ο Γραμματέαςτης Επιτροπής και 
μπορεί να ρυθμίζονται θέματα σχετικά με τη λειτουργία 
της και την αμοιβή των μελών της. 

2. Οι θέσεις του βαθμού των Παρέδρων και του βαθμού 
των Δικαστικών Αντιπροσώπων του Νομικού Συμβουλίου 
του Κράτους αυξάνονται κατά δύο (2) για κάθε βαθμό. 

Άρθρο 10 

Ειδικές διατάξεις για τα νησιά 

1. Στην παράγραφο 1 του άρθρου 4του Ν. 2601/1998, 

όπως αντικαθίσταται με την παράγραφο 9 του άρθρου 8 
του παρόντος νόμου, προστίθεται δεύτερο εδάφιο ως 
εξής: 

«Επίσης περιλαμβάνει, τα νησιά της Ελληνικής Επικρά¬ 
τειας με πληθυσμό μέχρι 3.100 κατοίκους, σύμφωνα με 
την απογραφή του 2001, τα νησιά της Περιφέρειας Βο¬ 
ρείου Αιγαίου, το ΝομόΔωδεκανήσου, πληντης περιοχής 
που καθορίζεται από την υπουργική απόφαση του γενι¬ 
κού πολεοδομικού σχεδίου της πόλης της Ρόδου.» 

2. Οι ρυθμίσεις της παραγράφου 4 του άρθρου 1 του 
παρόντος νόμου ισχύουν και για τις αντίστοιχες επενδύ¬ 
σεις που πραγματοποιούνται στα νησιάτης ελληνικής επι¬ 
κράτειας με πληθυσμό μέχρι τρεις χιλιάδες εκατό (3.100) 
κατοίκους. 

Άρθρο 11 

1. Το πρώτο εδάφιο της παραγράφου 4 του άρθρου 5 
του Ν. 2343/1995 (ΦΕΚ211 Α') αντικαθίσταται ως εξής: 

«4. Στον τομέα οικονομικών του Υπουργείου Οικονο¬ 
μίας και Οικονομικών συνιστώνται δύο θέσεις Ειδικών 
Συμβούλων, με σύμβαση εργασίας αορίστου χρόνου 
διάρκειας για την υποβοήθηση του έργου της υπηρεσίας 
θησαυροφυλακίου του Γενικού Αογιστηρίου του Κρά¬ 
τους.» 

2. Από το δεύτερο εδάφιο της παραγράφου 4 του άρ¬ 
θρου 5 του Ν. 2343/1995 οι λέξεις «με σύμβαση διάρκειας 
δύο (2) ετών, που δύναται να ανανεώνεται με απόφαση 
τσυ Υπουργού Οικονομικών ανά διετία» διαγράφονται. 

3. Οι υπηρετούντες κατά τη δημοσίευση στην Εφημερί¬ 
δα της Κυβερνήσεως του νόμου αυτού καταλαμβάνουν 
τις ανωτέρω θέσεις. 


Άρθρο 12 

Μεταβατικές διατάξεις - Έναρξη ισχύος 

1. Οι διατάξεις της περ. γ' της παρ. 5 του άρθρου 9 του 
Ν. 2601/1998, όπως τροποποιούνται με το άρθρο 5 του 
παρόντος νόμου, εφαρμόζονται και επί των αιτήσεων 
ελέγχου που υποβάλλονται στην αρμόδια Υπηρεσία τριά¬ 
ντα ημέρες από τη θέση σε ισχύ του παρόντος νόμου. 

2. Οι διατάξεις του Ν. 2601/1998, όπως τροποποιούνται 
με τις διατάξεις του παρόντος εφαρμόζονται επί των 
επενδύσεων των οποίων οι σχετικές αιτήσεις υπαγωγής 
υποβλήθηκαν μετά από την έναρξη ισχύος του, εκτός αν 
ορίζεται διαφορετικά στις επί μέρους διατάξεις του. 

3. Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός εάν 
ορίζεται διαφορετικά στις επί μέρους διατάξεις του. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 27 Ιανουαρίου 2004 
ο ΠΡΟΕΔΡΟΣτΗΣΔΗΜΟΚΡΑτίΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ ΑΠ. ΑΘ.-ΤΣΟΧΑΤΖΟΠΟΥΛΟΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 27 Ιανουαρίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

